CELEX: C2006/131/08
Language: et
Date: 2006-06-03 00:00:00
Title: Kohtuasi C-323/03: Euroopa Kohtu (teine koda)  9. märtsi 2006.  aasta otsus — Euroopa Ühenduste Komisjon  versus  Hispaania Kuningriik (Liikmesriigi kohustuste rikkumine — Määrus (EMÜ) nr 3577/92 — Merekabotaaž — Kohaldatavus reisijateveo teenustele Vigo jõesuudmes — Ühele ainsale ettevõtjale antud kahekümneaastane halduskontsessioon — Vastavus — Võimalus sõlmida avalike teenuste osutamise lepinguid või kehtestada avalike teenuste osutamise kohustusi — Piirangute peatumiskuupäev ( standstill clause )

3.6.2006   
            
            
               ET
            
            
               Euroopa Liidu Teataja
            
            
               C 131/5
            
         Euroopa Kohtu (teine koda) 9. märtsi 2006. aasta otsus — Euroopa Ühenduste Komisjon versus Hispaania Kuningriik
   (Kohtuasi C-323/03) (1)
   
   (Liikmesriigi kohustuste rikkumine - Määrus (EMÜ) nr 3577/92 - Merekabotaaž - Kohaldatavus reisijateveo teenustele Vigo jõesuudmes - Ühele ainsale ettevõtjale antud kahekümneaastane halduskontsessioon - Vastavus - Võimalus sõlmida avalike teenuste osutamise lepinguid või kehtestada avalike teenuste osutamise kohustusi - Piirangute peatumiskuupäev (“standstill clause”)
   (2006/C 131/08)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: I. Martínez del Peral ja K. Simonsson)
   
      Kostja: Hispaania Kuningriik (esindajad: L. Fraguas Gadea ja J. M. Rodríguez Cárcamo)
   Kohtuasja ese
   Liikmesriigi kohustuste rikkumine — Nõukogu 7. detsembri 1992. aasta määruse (EMÜ) nr 3577/92 teenuste osutamise vabaduse põhimõtte kohaldamise kohta merevedudel liikmesriikides (merekabotaaž) (EÜT L 364, lk 7) artiklite 1, 4, 7 ja 9 ning EÜ asutamislepingu rikkumine — Siseriiklikud õigusnormid, mis võimaldavad lepingu sõlmimist Vigo jõesuudmes reisijate mereveoteenuste osutamiseks kahekümneaastase perioodi jooksul ainult ühe ettevõtjaga ja mis näevad ette rohkem piiranguid seadva ning avalike teenuste osutamise kohustuste kehtestamisega seotud korra
   Resolutiivosa
   
               1.
            
            
               Hoides jõus õigusnorme:
               
                           —
                        
                        
                           mis võimaldavad kontsessiooni andmist Vigo jõesuudmes reisijate mereveoteenuste osutamiseks kahekümneaastase perioodi jooksul ainult ühele ettevõtjale ja mis näevad ette, et üheks kontsessiooni andmise tingimuseks on transpordikogemus nimetatud jõesuudmes,
                        
                     
                           —
                        
                        
                           mis võimaldavad sätestada avalike teenuste osutamise kohustusena hooajaliste veoteenuste osutamise ühendusel saartega või regulaarsete veoteenuste osutamise mandri sadamate vahel,
                        
                     
                           —
                        
                        
                           millega seoses ei ole komisjoniga enne nende vastuvõtmist üldse konsulteeritud,
                        
                     on Hispaania Kuningriik rikkunud nõukogu 7. detsembri 1992. aasta määruse (EMÜ) nr 3577/92 teenuste osutamise vabaduse põhimõtte kohaldamise kohta merevedudel liikmesriikides (merekabotaaž) artikleid 1, 4 ja 9 ning sellest määrusest tulenevaid kohustusi.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Mõista kohtukulud välja Hispaania Kuningriigilt.
            
         
      (1)  ELT C 239, 4.10.2003.